Dewa Qolanî ya qezaya Gimgimî ya Mûşî de hewteyêko şewat dewam keno. Netîceya şewatî de yew keye û 8 axuran zirar di. Dewijê ke vanê şewat cara bizanayîş ameyo vejîyayene qerqilîyenê ke şewat bipero keyeyanê înan.
Parlementere Şevîne Coşkun zî tede HDPyî ra heyetêk waşt ke şiro dewe la bi sebebê operasyonê leşkerî destur nêdîya înan ke bikewê dewe. Cendirmeyo ke destur heyet nêda dimayê bi saetan qerarê Walîtîye ke bi destî ameyo nuştene mojna heyetî.
